Zuma se vrou se bankrekening bevraagteken | Die Vryburger
Absa bank het na bewering gevra dat een van Jacob Zuma se vroue, Thobeka Madiba-Zuma, rekenskap moet gee oor die finansiële aktiwiteite in haar bankrekening.
Die bank wil glo hê sy moet rekenskap gee van miljoene rande wat deur haar rekening vloei. Sy is reeds vroeër die jaar versoek om antwoorde te verstrek, maar sy het tot op datum nie gereageer nie. Sou sy verder versuim om 'n verduideliking te verstrek, sal die bank die bedrywighede aan die Finansiele Intelligense Sentrum moet rapporteer.
Sy ontvang nie 'n salaris nie maar baat by onverklaarde bronne wat miljoene beloop. Zuma se seun, Duduzane, se transaksie tjekrekening en kredietrekenings is verlede jaar gesluit deur die bank en hou klaarblyklik verband met Gupta transaksies.